Patvirtinta

Lopšelio-darželio „Žibutė“

Direktoriaus 2018-10-12

Įsakymu Nr. V-

**VILNIAUS LOPŠELIS-DARŽELIS „ŽIBUTĖ“**

**PIEŠINIŲ KONKURSAS „VAISTAŽOLIŲ PIEVOJE“**

**NUOSTATAI**

**I. BENDROSIOS NUOSTATOS**

1. Piešinių konkurso „Vaistažolių pievoje“ nuostatai reglamentuoja renginio tikslus, organizavimo tvarką, eigą, dalyvavimo sąlygas ir vertinimo tvarką.

2. Vilniaus lopšelis-darželis „Žibutė“ (toliau – Įstaiga) skelbia piešinių konkursą (toliau Konkursas) „Vaistažolių pievoje“. Konkurso iniciatorės direktoriaus pavaduotoja ugdymui Audronė Markevičienė, priešmokyklinio ugdymo pedagogė Vilma Žvirblienė.

3. Konkursas skelbiamas įstaigos svetainėje [www.zibute.lt](http://www.zibute.lt), grupių informacinėse lentose.

**II. KONKURSO TIKSLAI IR UŽDAVINIAI**

4. Tikslas- per piešinį išreikšti vaistažolių įvairovę ir grožį, ugdyti vaikų kūrybiškumą.

5. Uždaviniai:

5.1. supažindinti vaikus su gėlės gyvybės ratu;

5.2. suteikti vaikams žinių apie vaistažolių naudą žmogui;

5.3. motyvuoti domėtis gydomosiomis augalų savybėmis.

**III. DALYVIAI**

6. Konkurse gali dalyvauti Lietuvos ikimokyklinių ugdymo įstaigų auklėtiniai.

**IV. KONKURSO ORGANIZAVIMAS**

7. Konkursui pateikiamas piešinys, atitinkantis konkurso tematiką.

8. Darbų autoriais gali būti tiek pavieniai vaikai, tiek vaikų grupės.

10. Piešinio formatas – **A4 arba A3**  lapas (kito formato darbai nebus vertinami).

11. Kitoje darbo pusėje reikia priklijuoti dalyvio anketą (1 priedas), kurioje būtina nurodyti darbo autorių (vardas, pavardė), jo amžių, ikimokyklinio ugdymo įstaigą (tikslus pavadinimas, tikslus adresas), kontaktinio asmens el. pašto adresą bei telefoną, darbui vadovavusį pedagogą (vardas, pavardė), darbo pavadinimą.

12. Darbai **iki 2018 m. lapkričio 7 d.** pristatomi Vilniaus lopšeliui-darželiui „Žibutė“ adresu Architektų g. 62, Vilnius LT-04110

**V. LAIMĖTOJŲ NUSTATYMAS, APDOVANOJIMAS**

13. Organizatorių sudaryta vertinimo komisija atrinks 10 geriausių darbų. Geriausiai įvertinti darbai bus eksponuojami Vaikų ir jaunimo bibliotekoje „Papartis“ adresu Architektų g. 220.

14. Konkurso dalyvių pedagogai gaus padėkos raštus.

15. Geriausiai įvertinti darbai bus paskelbti tinklalapyje [www.zibute.lt](http://www.zibute.lt)

**VI. BAIGIAMOSIOS NUOSTATOS**

16. Darbai, neatitinkantys Konkurso reikalavimų, ne laiku pristatyti ar plagijuoti, nebus pateikiami vertinimo komisijai.

17. Pateikdami darbus Konkurso dalyviai visam autorių teisių apsaugos laikotarpiui neatlygintinai suteikia Konkurso organizatoriams neišimtines teises atgaminti, išleisti, viešai skelbti, platinti Konkursui pateiktus kūrinius ar jų kopijas Lietuvoje ir užsienyje.

18. Konkursą koordinuoja Vilniaus lopšelio-darželio „Žibutė“ direktoriaus pavaduotoja ugdymui Audronė Markevičienė, tel. (8 5) 240 2823, el. p. [vilniuszibute@gmail.com](mailto:vilniuszibute@gmail.com)